Det latinamerikanske parlamentet

Det latinamerikanske parlamentet (spansk: Parlamento Latinoamericano, Parlatino) er en internasjonal organisasjon for samarbeid mellom land i Latin-Amerika og Karibia. Den ble opprettet i 1964 og har 23 medlemsland. Forsamlingen er rådgivende. Den holdt til i São Paulo i Brasil, før den i 2012 flyttet til Panama by.

Det latinamerikanske parlamentet består av delegasjoner utsendt fra deltagerlandenes nasjonalforsamlinger. Hvert land sender et antall parlamentarikere i forhold til landets folketall, men  maksimalt tolv. Landdelegasjonen har likevel lik stemmevekt. Det latinamerikanske parlamentet kan vedta tilrådinger og resolusjoner, men vedtak er ikke bindende for medlemslandene.Andrés Malamud og Luís de Sousa: «Regional Parliaments in Europe and Latin America: Between Empowerment», i Andrea Ribeiro Hoffmann og Anna van der Vleuten (red.): Closing or Widening the Gap? Legitimacy and Democracy in Regional International Organizations, Aldershot: Ashgate, 2007, s. 91. Forsamlingen møtes én gang årlig. Spansk og portugisisk er offisielle språk i Parlatino.

Organisasjonen har status som permanent observatør i FNs hovedforsamling.«Intergovernmental Organizations», De forente nasjoner. Lest 10. juli 2016.

Medlemsland
Disse landene er med i Det latinamerikanske parlamentet:Informaciones de los Países Miembros , Parlatino.

Argentina
Aruba
Bolivia
Brasil
Chile
Colombia
Costa Rica
Cuba
Curaçao
Den dominikanske republikk
Ecuador
El Salvador
Guatemala
Honduras
Mexico
Nicaragua
Panama
Paraguay
Peru
Sint Maarten
Surinam
Uruguay
Venezuela

Referanser

Eksterne lenker
  (spansk)

Kategori:Sør-Amerika
Kategori:Karibia
Kategori:Internasjonale organisasjoner
Kategori:Permanente observatører i FN
Kategori:Etableringer i 1969